Οι απόψεις των εκπαιδευτικών προσχολικής ηλικίας σχετικά με τη σχολική ένταξη και τα γλωσσικά χαρακτηριστικά των δίγλωσσων μαθητών με ήπια νοητική ανεπάρκεια ή διαταραχές λόγου
Creators: name: Σαρήογλου, Παναγιώτα Πολύβιου
Publisher: name: Aristotle University of Thessaloniki
Year: 2015
Subjects: διγλωσσοι μαθητές
ήπια νοητική ανεπάρκεια
διαταραχές λόγου
Bilingual students
Language disorders
Intellectually disabled students

description: Η συγκεκριμένη μελέτη με θέμα τις απόψεις των εκπαιδευτικών προσχολικής ηλικίας σχετικά με τη σχολική ένταξη και τα γλωσσικά χαρακτηριστικά των δίγλωσσων μαθητών με ήπια νοητική ανεπάρκεια ή διαταραχές λόγου πραγματοποιήθηκε στο Ν. Θεσσαλονίκης κατά το σχολικό έτος 2014-2015. Πιο συγκεκριμένα, στην έρευνα συμμετείχαν 57 μαθητές και οι αντίστοιχοι εκπαιδευτικοί τους από δημόσια νηπιαγωγεία της δυτικής και κεντρικής Θεσσαλονίκης. Οι μαθητές που επιλέχθηκαν ήταν όλοι δίγλωσσοι και βρίσκονταν σε επικινδυνότητα για αναπτυξιακές διαταραχές λόγου ή ήπια νοητική ανεπάρκεια. Στα παιδιά αυτά, αρχικά χορηγήθηκαν δύο ανιχνευτικά κριτήρια, το Detroit Test και το ΛαΤω I, με σκοπό να προσδιορίσουμε τη μορφή των δυσκολιών που αντιμετωπίζουν οι μαθητές. Έπειτα, οι εκπαιδευτικοί των συγκεκριμένων μαθητών κλήθηκαν να απαντήσουν ένα δομημένο ερωτηματολόγιο, του οποίου τα δεδομένα επεξεργάστηκαν μέσω του προγράμματος SPSS. Οι εκπαιδευτικοί του δείγματος της συγκεκριμένης έρευνας κρίνουν ότι δεν είναι αναγκαία η εκμάθηση της πρώτης γλώσσας από τους δίγλωσσους μαθητές και κατ’ επέκταση το σχολείο δεν οφείλει να συμβάλει σε αυτήν την δραστηριότητα. Επιπλέον, οι γονείς των παιδιών αυτών δεν εκδηλώνουν έντονο ενδιαφέρον για την πρόοδο και την εκπαιδευτική διαδικασία του παιδιού τους. Επίσης, οι απαντήσεις των εκπαιδευτικών επικεντρώθηκαν και στα γλωσσικά χαρακτηριστικά των δίγλωσσων μαθητών με ήπια νοητική ανεπάρκεια ή διαταραχές λόγου. Οι μαθητές της πρώτης ομάδας αδυνατούν να πραγματοποιήσουν λογικές ακολουθίες, επιθυμούν να εμπλακούν σε παιχνίδια και επαφές με τους συνομηλίκους τους όμως συχνά δεν τα καταφέρνουν με αποτέλεσμα να ακολουθούν το μοναχικό παιχνίδι και να αποφεύγουν να εμπλακούν σε συγκρούσεις με τους συμμαθητές τους, καθώς δε μπορούν να διαχειριστούν τα συναισθήματά τους. Όσον αφορά τους μαθητές της δεύτερης ομάδας, σε μεγάλο ποσοστό δεν είναι σε θέση να συμμετάσχουν σε παιχνίδια ρόλων, συχνά χρησιμοποιούν στην ομιλία τους μεμονωμένες λέξεις αντί προτάσεων, ενώ δεν είναι πάντα κατανοητή η ομιλία τους.
description: This study on the topic of aspects of preschool teachers about the inclusion and linguistic characteristics of bilingual intellectually disabled and speech disordered students was held in the prefecture of Thessaloniki during the school year 2014-2015. Specifically, this study was conducted with the participation of 57 students and their teachers from public preschools of western and central Thessaloniki. The chosen students were all bilinguals and on the border of speech disorder or mild intellectual disability. These children were given two detecting criteria, the Detroit Test and ΛαΤω Ι, in order to define the type of difficulties faced by the students. Furthermore, the teachers of these students were called to answer a structured questionnaire, whose facts were processed through the SPSS programme. The teachers of the sample of this study believe that the learning of the first language by bilingual students is not necessary and moreover the school is not obligated to contribute in this activity. In addition, the students' parents do not show particular interest in the progress and educational procedure of their child. The teachers' answers were also focused on the linguistic characteristics of bilingual students with intellectual disability or speech disorders. The students in the first group lack the ability to form logical sequences, wish to be involved in games and contact their peers, but they are often unsuccessful and as a result they follow a lonely game and avoid conflicts with their peers because they are unable to handle their feelings. As far as the students of the second group are concerned, a significant part of them are not able to participate in role play, often use single words instead of sentences and at the same time their speech is not always comprehensible